Man sterf in motorfietsongelukFoto: ER24 ŉ Woordvoerder van ER24, Vanessa Jackson, sê die botsing het op die hoek van Govan Mbeki en Chris Hani straat plaasgevind. Jackson sê die man is van die motorfiets gegooi en het oor die motor se enjinkap en windskerm gerol voor hy op die pad te lande gekom het. Die man is op die toneel dood verklaar. Die drie insittendes in die motor is vir ligte beserings op die toneel behandel. Dit is nog nie duidelik wat die botsing veroorsaak het nie.